proxectonos/corpus_dominio_legal_administrativo_tmp huggingface dataset:
RESOLUCIÓN do 23 de setembro de 1998, da Dirección Xeral de Turismo, pola que se publican as festas de Galicia de interese turístico, declaradas pola Administración turística estatal como de interese turístico nacional e local.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/10/1998

O Decreto 203/1998, do 25 de xuño (Diario Oficial de Galicia nº 130, do 8 de xullo de 1998), regula as declaracións de festas de Galicia de interese turístico, establecendo o órgano competente para efectuar tales declaracións, o procedemento aplicable, as súas consecuencias administrativas, promocionais e de fomento, así como a posibilidade da súa revogación.
Ademais destas declaracións de festas de Galicia de interese turístico que a Xunta de Galicia pode outorgar desde a entrada en vigor do mencionado decreto, existen outras declaracións que a Administración turística estatal xa ten outorgadas, nuns casos ó abeiro de antigas regulamentacións xa derrogadas como é o caso das festas de interese turístico local, e noutros ó abeiro de regulamentacións vixentes como é o caso das festas de interese turístico nacional.
Tendo en conta que segundo o disposto na disposición adicional primeira do devandito Decreto 203/1998, son festas de Galicia de interese turístico as declaradas pola Administración turística estatal como de interese turístico nacional e local, esta dirección xeral, co obxecto de facilita-lo seu xeral coñecemento
RESOLVE:
Publica-la seguinte relación de festas de Galicia de interese turístico, declaradas no seu día pola Administración turística estatal como de interese turístico nacional e local.
Nome da festa
Data da
declaración
estatal
Concello
Provincia
Festas patronais de S. Roque
9-10-1980
Betanzos
A Coruña
Festas patronais de S. Roque
9-10-1980
Sada
A Coruña
Festas do Santísimo Cristo
20-12-1985
Fisterra
A Coruña
Romaría Nosa Sra. da Barca
27-10-1989
Muxía
A Coruña
Semana Santa
14-3-1995
Ferrol
A Coruña
Festas patronais de San Lourenzo
27-6-1965
Foz
Lugo
O Naseiro
9-1-1967
Viveiro
Lugo
As San Lucas
26-2-1969
Mondoñedo
Lugo
A Rapa das Bestas
22-2-1977
Viveiro
Lugo
Festas da Santa Cruz
18-1-1980
Ribadeo
Lugo
Semana Santa
25-2-1988
Viveiro
Lugo
Festa do Polbo
4-2-1972
O Carballiño
Ourense
Nome da festa
Data da
declaración
estatal
Concello
Provincia
Feira exposición exaltación do viño da zona do Ribeiro
12-4-1973
Ribadavia
Ourense
Entroido de Xinzo de Limia
3-6-1997
Xinzo de Limia
Ourense
Festa da Istoria
22-7-1997
Ribadavia
Ourense
A Rapa das Bestas
20-2-1965
A Estrada
Pontevedra
Festas de San Benitiño de Lérez
8-5-1967
Pontevedra
Pontevedra
Corpus Christi
17-5-1968
Ponteareas
Pontevedra
Festa de Exaltación do Marisco
23-12-1974
O Grove
Pontevedra
Romaría Vikinga
14-7-1988
Catoira
Pontevedra
Festa do Viño de Albariño
5-9-1990
Cambados
Pontevedra
Contra esta resolución os interesados poderán interpoñer recurso ordinario, ante o conselleiro de Cultura, Comunicación Social e Turismo, no prazo dun mes contado desde a súa publicación no Diario Oficial de Galicia.
Santiago de Compostela, 23 de setembro de 1998.
Aurelio Miras Portugal
Director xeral de Turismo
8876
DECRETO 265/1998 do 2 de outubro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, o conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 05/10/1998

Con motivo da viaxe do conselleiro de Sanidade e Servicios Sociais a Bélxica e Suíza, cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e du seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Bélxica e Suíza, encárgase do despacho de asuntos da Consellería de Sanidade e Servicios Sociais, desde o 3 de outubro, ata o seu regreso, o conselleiro de Educación e Ordenación Universitaria.
Santiago de Compostela, dous de outubro de mil novecentos noventa e oito.
Dositeo Rodríguez Rodríguez
Presidente en funcións
(Decreto 264/1998, do 30 de setembro)
8931
DECRETO 264/1998, do 30 de setembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 01/10/1998

Con motivo da viaxe do presidente da Xunta de Galicia á República Arxentina e República Oriental do Uruguai é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe á República Arxentina e República Oriental do Uruguai encárgaselle o despacho de asuntos da presidencia, desde o 1 de outubro ata o seu regreso, ó conselleiro da Presidencia e Administración Pública.
Santiago de Compostela, trinta de setembro de mil novecentos noventa e oito.
Manuel Fraga Iribarne
Presidente
8848
ORDE do 17 de setembro de 1998 pola que se nomean os membros da Comisión Asesora en Materia de Psicoxeriatría.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 01/10/1998

Artigo único.-De conformidade co disposto no artigo 2 da Orde do 15 de xullo de 1998, pola que se crea a Comisión Asesora en Materia de Psicoxeriatría, noméanse membros dela as persoas que se relacionan no anexo.
Santiago de Compostela, 17 de setembro de 1998.
José María Hernández Cochón
Conselleiro de Sanidade e Servicios Sociais
ANEXO
Relación de persoas que se nomean membros da Comisión Asesora en Materia de Psicoxeriatría.
Vocais.
En representación da Federación de Asociacións Galegas de Familiares de Enfermos de Alzheimer (Fagal):
Mercedes Vidal Baamonde. Presidenta da Federación de Asociacións Galegas de Familiares de Enfermos de Alzheimer (Fagal).
Designados pola Dirección Xeral de Asistencia Sanitaria:
Alfredo Robles Bayón. Médico especialista en Neuroloxía.
Raimundo Mateos Álvarez. Médico especialista en Psicoxeriatría.
Mª Carmen Fernández Merino. Médico de Atención Primaria.
Mª Josefa Carril Sanmiguel. Enfermeira de Atención Primaria.
Fernando Veiga Fernández. Médico especialista en Xeriatría.
Designados pola Dirección Xeral de Servicios Sociais.
Arántzazu Montiel Íñiguez. Xefa do Servicio de Atención ás Persoas Maiores.
Luis Francisco Garrido Sastre. Médico da Residencia de Persoas Maiores de Oleiros.
8156
CORRECCIÓN de erros.-Resolución do 6 de xullo de 1998, da Dirección Xeral de Centros e Inspección Educativa, pola que se autoriza a implantación de ciclos formativos en centros públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/10/1998

Advertidos erros na citada resolución, publicada no Diario Oficial de Galicia número 153 do luns 10 de agosto de 1998, cómpre face-las oportunas rectificacións:
Na páxina 9.216, concello de Santiago de Compostela, na Escola de Arte Mestre Mateo, onde di: «Ciclo superior. Artes aplicadas á escultura», debe dicir: «Ciclo superior. Artes aplicadas da escultura».
Na páxina 9.218, concello de Ourense, na Escola de Arte Antonio Faílde, onde di: «Ciclo superior. Ilustración publicitaria», debe dicir: «Ciclo superior. Ilustración».
7685
RESOLUCIÓN do 17 de setembro de 1998 pola que se convoca un curso de formador de formadores.
ACADEMIA GALEGA DE SEGURIDADE — III. OUTRAS DISPOSICIÓNS — 13/10/1998

Dentro do programa de actividades que a Academia Galega de Seguridade ten previsto realizar no ano 1998, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de Protección Civil, anúnciase a celebración dun curso de formador de formadores, que deberá desenvolverse conforme as seguintes bases:
Destinatarios.
O curso vai dirixido ós xefes e responsables de formación das agrupacións de voluntarios de Protección Civil da Comunidade Autónoma de Galicia que previamente teñan realizado o curso básico e polo menos dous cursos de segundo nivel, e ó persoal de Protección Civil da Xunta de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 9 de novembro de 1998, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Prazas.
O número de prazas ofertadas para este curso é de 40, das cales 35 son para membros das agrupacións de voluntarios de Protección Civil da Comunidade Autónoma de Galicia e 5 para persoal de Protección Civil da Xunta de Galicia.
Contido.
No curso desenvolveranse, entre outros, os seguintes temas: 1. Papel do formador. 2. A comunicación na formación. 3. Destinatarios da formación. 4. Deseño da acción formativa. 5. Recursos didácticos. A súa utilización. 6. Técnicas de expresión oral. 7. Técnicas de animación de grupos. 8. Avaliación dos resultados, etc.
Duración e datas.
O curso celebrarase durante as seguintes datas: 24, 25 e 26 de novembro e 1, 2 e 3 de decembro de 1998, e terá unha duración de 42 horas lectivas.
O horario será en sesións de mañá e tarde, de 9.30 a 14 horas e de 16 a 19 horas.
Relación de admitidos.
A relación de admitidos publicarase o día 12 de novembro de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avenida da Cultura s/n, 36680 A Estrada.
Certificado de aproveitamento.
Ó remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada a el e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 17 de setembro de 1998.
Juan José Fariñas-Ferro Rodríguez
Director xeral da Academia Galega de Seguridade
9114
RESOLUCIÓN do 18 de setembro de 1998, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 02/0005326/98, interposto por Electrónicos Erma, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/1998

Recibida providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente relativo ó recurso nº 02/0005326/98, interposto por Electrónicos Erma, S.A., contra resolución da Consellería de Xustiza, Interior e Relacións Laborais do 26-3-1998, expediente nº 17/97, pola que se impuxo sanción con multa, pola instalación no local Sal si Podes, de dúas máquinas recreativas sen ter instalado o boletín de instalación; esta consellería resolveu ordena-la remisión do expediente administrativo correspondente ó referido tribunal.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e se lles empraza para que poidan comparecer como parte en autos na sección segunda da referida sala no prazo de nove días.
Santiago de Compostela, 18 de setembro de l998.
Francisco Javier Rubio Delgado
Secretario xeral da Consellería de Xustiza, Interior e Relacións Laborais
8893
ORDE do 29 de setembro de 1998 pola que se modifica a do 14 de agosto de 1998, pola que se regula a asignación de dereitos de novas plantacións de viñedo en zonas de producción das denominacións de orixe.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/10/1998

O Regulamento (CEE) 822/1987, polo que se establece a organización común do mercado vitivinícola, no que a última modificación a constitúe o Regulamento (CEE) 1592/1996, establece para España a posibilidade concede-las autorizacións de novas plantacións de viñedo nas campañas 1996-1997 e 1997-1998, nunha superficie total de 3.615 ha, das que 240 ha foron asignadas á Comunidade Autónoma de Galicia para as denominacións de orixe Rías Baixas, Ribeiro, Valdeorras, Monterrei e Ribeira
Sacra, mediante a decisión da Comisión do 9 de xaneiro de 1997.
Mediante a Orde do 14 de agosto de 1998 desta consellería publicada no DOG nº 163, do 24 de agosto de 1998, establécense as normas para a solicitude e asignacións dos dereitos para estas novas plantacións de viñedo ata o total das 240 ha.
O prazo de presentación das solicitudes previsto, de 30 días hábiles, resulta coincidir cun período de máxima actividade no sector vitivinícola impedindo unha mobilización axeitada das organizacións de productores para a divulgación e xestión deste programa.
En consecuencia, de acordo co disposto no artigo 30.1.3º do Estatuto de autonomía de Galicia e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Reábrese o prazo de presentación das solicitudes de dereitos para novas plantacións de viñedo en zonas de producción das denominacións de orixe, previsto no artigo 6 da orde desta consellería do 14 de agosto de 1998, que rematará o 31 de outubro de 1998.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de setembro de 1998.
Cástor Gago Álvarez
Conselleiro de Agricultura, Gandería e Política Agroalimentaria
8148
DECRETO 272/1998, do 24 de setembro, polo que se declara a urxente ocupación, para efectos de expropiación forzosa, polo Concello de Boiro (A Coruña), dos bens e dereitos necesarios para a realización das obras do proxecto de recuperación ambiental do sistema dunar e zona húmida da praia de Carragueiros, TM de Boiro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/10/1998

O Concello de Boiro (A Coruña), en sesión celebrada o día 9 de marzo de 1995, aprobou o proxecto de recuperación ambiental do sistema dunar e zona húmida da praia de Carragueiros, TM de Boiro e na sesión celebrada o día 14 de novembro de 1996 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de xuño de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 10 de setembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque por unha banda é perentoria a necesidade de levar a cabo a actuación recuperadora proxectada na zona de Carragueiros, dado o nivel de degradación ambiental que está a sufrir, o que podería levala a unha deterioración de difícil retorno, e por outra a realización deste proxecto, que será levado a cabo polo Ministerio de Medio Ambiente, financiarase a través dos fondos de cohesión da Unión Europea, corréndose o risco de perdela se non se logra a dispoñibilidade inmediata dos terreos.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de setembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Boiro (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación ambiental do sistema dunar e zona húmida da praia de Carragueiros, TM de Boiro.
Santiago de Compostela, vintecatro de setembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8970
DECRETO 271/1998, do 24 de setembro, polo que se aproba a bandeira do Concello de Quiroga (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/10/1998

O Concello de Quiroga (Lugo) considerou adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasonamento e representación gráfica, para a súa aprobación definitiva.
A proposta constrúese sobre a base dalgunhas das figuras e cores presentes no emblema heráldico: a torre en alusión ó castelo existente xunto á capitalidade do municipio e as estacas ou paos que nas súas armas pintaron moitas das estirpes que tomaron por apelido o propio topónimo municipal.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais.
Na súa virtude, e visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecatro de setembro de mil novecentos noventa e oito,
DISPOÑO:
Artigo único.-Aproba-la bandeira do Concello de Quiroga (Lugo), que quedará organizada do seguinte xeito: Sobre pano verde, a torre de amarelo flanqueada de catro franxas verticais, dúas á hasta e dúas ó batente.
Santiago de Compostela, vintecatro de setembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8969
ORDE do 31 de agosto de 1998 pola que se autoriza o cambio de denominación dos institutos de educación secundaria da Pontenova (Lugo), O Grove (Pontevedra) e número 6 de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/10/1998

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (Diario Oficial de Galicia nº 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 31 de agosto de 1998.
Celso Currás Fernández
Conselleiro de Educación e Ordenación
Universitaria
Provincia: Lugo.
Concello: A Pontenova.
Localidade: Vilaodriz.
Código do centro: 27016297.
Denominación: Instituto de Educación Secundaria da Pontenova.
Nova denominación: Instituto de Educación Secundaria Enrique Muruais.
Provincia: Pontevedra.
Concello: O Grove.
Localidade: O Grove.
Código do centro: 36019232.
Denominación: Instituto de Educación Secundaria do Grove.
Nova denominación: Instituto de Educación Secundaria Monte da Vila.
Provincia: Pontevedra.
Concello: Vigo.
Localidade: Vigo.
Código do centro: 36014568.
Denominación: Instituto de Educación Secundaria nº 6.
Nova denominación: Instituto de Educación Secundaria Valentín Paz Andrade.
8803
ORDE do 18 de setembro de 1998 pola que se integra a sección de formación profesional de primeiro grao de Mondoñedo no instituto de educación secundaria San Rosendo da mesma localidade.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/10/1998

Por Orde do 26 de setembro de 1983 (Diario Oficial de Galicia, do 22 de outubro), créase a sección de formación profesional de primeiro grao de Mondoñedo, adscribíndoa ó instituto politécnico de Lugo, actualmente denominado instituto de educación secundaria nº 1.
Tendo en conta que segundo o establecido no artigo 30 do Real decreto 1004/1991, do 14 de xuño (BOE do 26), modificado polo artigo 18 do Real decreto 777/1998, do 30 de abril (BOE do 8 de maio), polo que se desenvolven determinados aspectos da ordenación da formación profesional no ámbito do sistema educativo, así como no artigo 1 do Decreto 324/1996, do 26 de xullo (Diario Oficial de Galicia, do 9 de agosto), polo que se aproba o Regulamento orgánico dos institutos de educación secundaria, a formación profesional pode ser impartida en centros específicos ou en centros de educación secundaria e/ou bacharelato.
Considerando que a adscrición, no seu día, da sección de formación profesional de Mondoñedo ó referido instituto presenta dificultades de orde académico-administrativa debido á distancia existente entre ámbolos dous centros, procede modifica-la adscrición coa finalidade de lograr unha maior coordinación das estructuras educativas e un mellor aproveitamento dos recursos persoais e materiais da localidade de Mondoñedo.
Esta consellería, en virtude do establecido no artigo 1 do Decreto 213/1998, do 10 de xullo (Diario Oficial de Galicia do 23) en harmonía co disposto no artigo 31 do Estatuto de autonomía de Galicia, polo que lle corresponden as competencias en materias de planificación, regulación e administración do ensino regrado, á vista dos correspondentes informes e por proposta da Dirección Xeral de Centros e Inspección Educativa,
DISPOÑO:
Primeiro.-Integra-la sección de formación profesional de primeiro grao de Mondoñedo no instituto de educación secundaria San Rosendo da mesma localidade.
Segundo.-O profesorado con destino definitivo na referida sección de formación profesional queda integrado no instituto de educación secundaria San Rosendo, recoñecéndolle, para efectos de permanencia ininterrompida no centro, a data de posesión na mencionada sección.
Santiago de Compostela, 18 de setembro de 1998.
Celso Currás Fernández
Conselleiro de Educación e Ordenación
Universitaria
8964
CORRECCIÓN de erros.-Decreto 247/1998, do 10 de setembro, para a utilización da imaxe corporativa da organización galega do Ano Santo 1999.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 18/09/1998

Advertida a omisión da remisión ó Diario Oficial de Galicia dos anexos do devandito decreto e a súa conseguinte non publicación, no exemplar correspondente ó xoves 17 de setembro pasado, cómpre publicalos a continuación:
8500
ORDE do 20 de agosto de 1998 pola que se regulan os prezos privados que se aplicarán pola prestación dos servicios de reproducción mediante fotocopia das publicacións do Instituto Galego de Estatística.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/09/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia establece a posibilidade de obtención de recursos por parte dos órganos da Administración, entes ou organismos autónomos.
O artigo 5, da citada lei sinala que «son prezos privados as contraprestacións que obteñan os órganos da Administración, entes e organismos autónomos como consecuencia da cesión ou alleamento de bens ou da prestación de servicios sempre que exista oferta privada con corrente».
Así mesmo, a Lei 8/1998, do 19 de xullo, de estatística de Galicia, establece, no seu artigo 42.5º, como un dos medios económicos cos que contará o IGE para o cumprimento dos seus fins, os ingresos obtidos polas súas actividades de xestión e explotación, así como os dos servicios que poidan realizar.
Na súa virtude, vista a proposta formulada polo Instituto Galego de Estatística, esta consellería
DISPÓN:
Artigo 1º
A presente orde ten por obxecto o establecemento das normas de xestión do prezo 36.30.00 «reproducción parcial mediante fotocopia de publicacións e outros documentos elaborados polo IGE» para aplicar pola prestación do dito servicio.
Artigo 2º
O pagamento des servicios poderá efectuarse ben mediante ingreso a nome do IGE -de acordo coa normativa vixente de prezos privados-, ou ben directamente na súa sede mediante a adquisición da tarxeta correspondente.
Artigo 3º
As tarifas que deberán aboa-los usuarios son as seguintes:
-Tarifas reproduccións:
*Fotocopia simple:
DIN A4: 10 pesetas/copia.
DIN A3: 25 pesetas/copia.
*Fotocopias remitidas por correo:
1ª páxina: 50 pesetas/copia.
2ª páxina e seguintes: 25 pesetas/copia.
*Fotocopias enviadas por fax:
1ª folla que inclúe cabeceira da mensaxe: 150 pesetas.
2ª folla e seguintes: 75 pesetas.
Artigo 4º
As tarifas incluídas na presente orde entenderase, se é o caso, co IVE incluído.
Artigo 5º
Os ingresos xerados pola prestación do servicio aplicaranse ó orzamento do IGE.
Artigo 6º
Os prezos aprobados pola presente orde non serán de aplicación ós profesores que impartan as actividades organizadas polo IGE, ós beneficiarios das súas bolsas e axudas mentres dure o seu período de desfrute, así como ós medios de comunicación social.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de agosto de 1998.
José A. Orza Fernández
Conselleiro de Economía e Facenda
8132
ORDE do 2 de setembro de 1998 pola que se nomea un vocal, en representación da Consellería de Economía e Facenda, no Consello de Dirección do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 10/09/1998

De conformidade co disposto na Lei 7/1994, do 29 de decembro, de creación do ILGG, son órganos de dirección deste o seu presidente, o director e o consello de dirección, do que forma parte, como vocal, un representante da Consellería de Economía e Facenda, que será nomeado polo conselleiro de Agricultura, Gandería e Política Agroalimentaria, por proposta do de Economía e Facenda, ó abeiro do disposto no artigo 9.3º, parágrafo segundo, do Decreto 128/1996, do 14 de marzo, que desenvolve a antedita lei.
Xa que logo, por proposta da Consellería de Economía e Facenda, en virtude da competencia que me atribúen os artigos 4.4º, da Lei 7/1994, do 29 de decembro e 9.3º do Decreto 128/1996, do 14 de marzo,
DISPOÑO:
Artigo 1º.
Que cese como vocal do consello de dirección do Instituto Lácteo e Gandeiro de Galicia, en representación da Consellería de Economía e Facenda, José Luis Veiga Castilblánquez.
Artigo 2º.
Nomear vocal do consello de dirección do Instituto Lácteo e Gandeiro de Galicia, en representación da Consellería de Economía e Facenda, ó xefe do Servicio de Administración Empresarial, da Secretaría Xeral e do Patrimonio, Manuel Vidal Martín.
Santiago de Compostela, 2 de setembro de 1998.
Castor Gago Álvarez
Conselleiro de Agricultura, Gandería e Política Agroalimentaria
8192
ORDE do 22 de xullo de 1998 pola que se nomean os membros da comisión avaliadora de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/09/1998

Por Orde do 7 de maio de 1998 (DOG nº 99, do 26 de maio), convocáronse e aprobáronse as bases que rexen as convocatorias de bolsas e axudas de apoio á formación e actualización do profesorado universitario. Nesta orde establecíase que a selección dos bolseiros sería realizada por unha comisión formada por tres representantes da Consellería de Educación e Ordenación Universitaria e tres representantes das universidades de Galicia, segundo a composición que sería determinada na correspondente orde. Por todo iso, e logo da designación dos seus representantes por parte das universidades
DISPOÑO:
Artigo único.-Nomea-los membros da comisión avaliadora das bolsas e axudas de apoio á formación e actualización do profesorado universitario, que queda integrada polas persoas que a continuación se relacionan:
Presidente: Eleutino Álvarez Álvarez, subdirector xeral de Universidades.
Vocais:
Castor Méndez Paz, vicerrector de Profesorado da Universidade de Santiago de Compostela.
Manuel Casteleiro Maldonado, vicerrector de Organización Docente e Profesorado da Universidade da Coruña.
Mª Teresa Iglesias Randulfe, profesora do departamento de Química Física e Química Orgánica da Universidade de Vigo.
Néstor Valcárcel Teijeiro, asesor xurídico da Consellería de Educación e Ordenación Universitaria.
Secretario, que actuará con voz e voto, Xavier Valiño García, xefe do Servicio de Coordinación do Sistema Universitario da Dirección Xeral de Universidades.
Santiago de Compostela, 22 de xullo de 1998.
Celso Currás Fernández
Conselleiro de Educación e Ordenación
Universitaria
8135
ORDE do 2 de setembro de 1998 pola que se nomean os membros do Consello Galego de Consumidores e Usuarios.
CONSELLERÍA DE INDUSTRIA E COMERCIO — II. AUTORIDADES E PERSOAL — 10/09/1998

En virtude do establecido no artigo 5º parágrafo segundo do Decreto 127/1998, do 23 de abril, polo que se crea o Consello Galego de Consumidores e Usuarios, de acordo coas propostas efectuadas polas entidades lexitimadas para teren representación no devandito consello
DISPOÑO:
Artigo único.-Noméanse membros do Consello Galego de Consumidores e Usuarios ás seguintes persoas, propostas polas entidades lexitimadas para teren representación no consello:
Pola Federación Galega de Asociacións de Amas de Casa, Consumidores e Usuarios «Brétema»:
Titular: Begoña Bonet Díez.
Suplente: Tomasina Rozas Romo.
Titular: Nieves Cuéllar Redondo.
Suplente: Manolita Morán Morán.
Titular: Lourdes González Pérez.
Suplente: Josefa Pérez Camba.
Titular: Milagros Portela Guevara.
Suplente: Digna Castro González.
Pola Federación Galega de Consumidores e Amas de Fogar (UNAE).
Titular: Aurora Lamas López.
Suplente: Maribel Garrido Blanco.
Titular: Soledad Vázquez Vázquez.
Suplente: Julia Barreira Rodríguez.
Pola Unión de Consumidores de Galicia (UCE).
Titular: Victoria Noche Caneiro.
Suplente: Anuncia Crespo Cibeira.
Pola Asociación de Consumidores «A Xuntanza» de Vigo.
Titular: Carlos Sáenz de Miera de la Cuesta.
Suplente: Mª Josefa Neira González.
Pola Asociación de Consumidores Galegos (ACG).
Titular: Juan Carlos Ulla Otero.
Suplente: Juan Antonio Soler Herrero.
Polo resto das asociacións de consumidores e usuarios.
Titular: Otilia Novegil Villanueva.
Suplente: Mª Carmen Blanca Ferrón.
Titular: Victoria Pardo Télez.
Suplente: Mª Carmen Méndez Sandiánez.
Santiago de Compostela, 2 de setembro de 1998.
Antonio Couceiro Méndez
Conselleiro de Industria e Comercio
8239
RESOLUCIÓN do 26 de agosto de 1998 pola que se adxudican dúas bolsas de formación na área da estatística pública.
INSTITUTO GALEGO DE ESTATÍSTICA — III. OUTRAS DISPOSICIÓNS — 09/09/1998

Á vista da proposta formulada pola Comisión de Avaliación para a adxudicación de dúas bolsas de formación na área da estatística pública, e de acordo co estipulado na base quinta da Resolución do 4 de xuño de 1998, pola que se anuncia a súa convocatoria.
RESOLVO:
Concede-las bolsas para cada unha das titulacións e nos termos que seguen:
Pola licenciatura de matemáticas.
Adxudicatario: Francisco Javier Barriuso Noya.
Suplentes:
Rosa María Díaz Doutón.
María del Puerto Blanco de Santiago.
Por la licenciatura de económicas:
Adxudicataria: María del Pilar Folgoso López.
A presente resolución esgota a vía administrativa e contra ela cabe interpoñer recurso contencioso-administrativo perante o Tribunal Superior de Xustiza de Galicia, conforme o disposto na lei reguladora da dita xurisdicción.
Santiago de Compostela, 26 de agosto de 1998.
José A. Campo Andión
Director do Instituto Galego de Estatística
8126
RESOLUCIÓN do 26 de agosto de 1998 pola que se adxudican tres bolsas de formación na área da estatística pública.
INSTITUTO GALEGO DE ESTATÍSTICA — III. OUTRAS DISPOSICIÓNS — 09/09/1998

Á vista da proposta formulada pola Comisión de Avaliación para a adxudicación de tres bolsas para colaborar en proxectos cofinanciados con fondos comunitarios na área da estatística pública, e de acordo co estipulado na base quinta da Resolución
do 4 de xuño de 1998, pola que se anuncia a súa convocatoria.
RESOLVO:
Concedérlle-las bolsas ós aspirantes que se relacionan a continuación:
Adxudicatarios:
-Patricio Sánchez Fernández.
-Francisco Javier Barriuso Noya.
-Rosa María Díaz Doutón.
Suplentes:
-María del Puerto Blanco de Santiago.
-Estefanía Vilar Cheda.
-María del Pilar Folgoso López.
-Paula María Méndez Porto.
-Sonia Lorenzo Carragal.
-María Natalia Fojo Díaz.
A presente resolución esgota a vía administrativa e contra ela cabe interpoñer recurso contencioso-administrativo perante o Tribunal Superior de Xustiza de Galicia, conforme o disposto na lei reguladora da dita xurisdicción.
Santiago de Compostela, 26 de agosto de 1998.
José A. Campo Andión
Director do Instituto Galego de Estatística
8030
DECRETO 248/1998, do 10 de setembro, polo que se autoriza o traslado dos estudios conducentes á obtención do título de licenciado/a en filoloxía galega do campus de Pontevedra ó campus de Vigo da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/09/1998

O Decreto 192/1993, do 29 de xullo (DOG nº 157, do 17 de agosto de 1993), polo que se axustan titulacións impartidas na Comunidade Autónoma, se concede autorización de novos estudios e se crean máis centros no sistema universitario de Galicia, autorizou, no seu artigo 21, a implantación dos estudios conducentes á obtención do título de licenciado en filoloxía galega no campus de Pontevedra da Universidade de Vigo.
Unha vez recibido na Consellería de Educación e Ordenación Universitaria o correspondente acordo do Consello Social da Universidade de Vigo do 31 de outubro de 1997 para o traslado dos estudios de filoloxía galega do campus de Pontevedra ó campus de Vigo, e logo do acordo favorable do Consello Universitario de Galicia na súa sesión do 27 de xullo de 1998, cómpre, en cumprimento do disposto legalmente, proceder á oportuna autorización.
Na súa virtude, en uso das atribucións que me confire a Lei 1/1983, do 22 de febreiro (DOG nº 23, do 21 de marzo de 1983), reguladora da Xunta de Galicia e do seu presidente, modificada pola Lei 11/1988, do 20 de outubro (DOG nº 208, do 28 de outubro de 1988), por instancia do Consello Social da Universidade de Vigo, co informe favorable do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dez de setembro de mil novecentos noventa e oito,
DISPOÑO:
Artigo único.-Autoriza-lo traslado dos estudios conducentes á obtención do título de licenciado/a en filoloxía galega do campus de Pontevedra ó campus de Vigo da Universidade de Vigo, que se impartirán na Facultade de Humanidades.
Disposicións derradeiras
Primeira.-Autorízase o conselleiro de Educación e Ordenación Universitaria para que, no uso das súas competencias, dicte as disposicións necesarias para o desenvolvemento do presente decreto.
Segunda.-O presente decreto entrará en vigor o mesmo día ó da súa publicación no Diario Oficial de Galicia.
Santiago de Compostela, dez de setembro de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
8472
RESOLUCIÓN do 15 de setembro de 1998, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor, convocadas por Resolución do 20 de xullo de 1998, da Dirección Xeral de Transportes (DOG número 143, do 27 de xullo), pola que se modifica o calendario das devanditas probas aprobado por Resolución do 2 de setembro de 1998.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/09/1998

Este tribunal resolveu:
Primeiro.-De conformidade coa base quinta, punto 2 da Resolución do 28 de xullo de 1998, da Dirección Xeral de Transportes (DOG nº 143, do 27 de xullo), establécese o calendario e horario das probas, modificando o aprobado por Resolución do 2 de setembro de 1998, que queda fixado do seguinte xeito:
Día 14 de novembro de 1998
-Común interior e internacional de viaxeiros e mercadorías
9 horas. Para os aspirantes dos que a letra inicial do primeiro apelido comece por A, ata os que comezan por D, ambos inclusive.
-Específico interior e internacional de mercadorías
11 horas. Para os aspirantes dos que a letra inicial do primeiro apelido comece por A, ata os que comezan por D, ambos inclusive.
-Común interior e internacional de viaxeiros e mercadorías
16 horas. Para os aspirantes dos que a letra inicial do primeiro apelido comece por E, ata os que comezan por Li, ambos inclusive.
-Específico interior e internacional de mercadorías
18 horas. Para os aspirantes dos que a letra inicial do primeiro apelido comece por E, ata os que comezan por Li, ambos inclusive.
Día 21 de novembro de 1998
-Común interior e internacional de viaxeiros e mercadorías
9 horas. Para os aspirantes dos que a letra inicial do primeiro apelido comece por Lo, ata os que comezan por P, ambos inclusive.
-Específico interior e internacional de mercadorías
11 horas. Para os aspirantes dos que a letra inicial do primeiro apelido comece por Lo, ata os que comezan por P, ambos inclusive.
-Común interior e internacional de viaxeiros e mercadorías
16 horas. Para os aspirantes dos que a letra inicial do primeiro apelido comece por Q, ata os que comenzan por Z, ambos inclusive.
-Específico interior e internacional de mercadorías
18 horas. Para os aspirantes dos que a letra inicial do primeiro apelido comece por Q, ata os que comezan por Z, ambos inclusive.
Día 28 de novembro de 1998
-Axencias de transporte de mercadorías, transitario e almacenista-distribuidor
9 horas. Tódolos aspirantes.
-Específico interior e internacional de viaxeiros
11.30 horas. Tódolos aspirantes.
Segundo.-As probas celebraranse na Facultade de Ciencias Económicas e Empresariais de Santiago de Compostela, Avda. das Ciencias, s/n.
Santiago de Compostela, 15 de setembro de 1998.
Juan Carlos Villarino Tejada
Presidente do tribunal
8539
DECRETO 249/1998, do 10 de setembro, polo que se divide en sectores a zona de concentración parcelaria de Troáns (Cuntis-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 22/09/1998

Polo Decreto 302/1995, do 16 de novembro, foi declarada de utilidade pública e urxente execución a concentración parcelaria da zona de Troáns (Cuntis-Pontevedra), resultando afectadas pola concentración aproximadamente 660 hectáreas, susceptibles de modificacións ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Paralelamente ó proceso concentrador desta zona, estivéronse a desenvolve-los trámites administrativos necesarios para a construcción dunha presa que vai afectar a distintos terreos e propietarios da zona de concentración parcelaria de Troáns (Cuntis-Pontevedra), o que fai aconsellable a execución en distintas etapas da concentración parcelaria nesta zona, mediante a división en sectores dos terreos afectados, co que se acadaría a necesaria axilización do proceso de concentración co fin de proceder á nova reestructuración da propiedade.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día dez de setembro de mil novecentos noventa e oito,
DISPOÑO:
Artigo 1º.
Divídese en dous sectores a zona de concentración parcelaria de Troáns (Cuntis-Pontevedra), que quedarán conformados do xeito seguinte:
-Sector Troáns I, que comprenderá a totalidade dos terreos dos lugares de Sobrada, Guldrigáns, O Campo, Pena de Arriba, San Ildefonso, Folgar, A Cova e Lornés.
-Sector Troáns II, que comprenderá a totalidade dos terreos afectados polo encoro, incluíndo os lugares de Hervés, Novás, Vilabar de Abaixo e Pena de Vilabar.
Artigo 2º.
A execución e publicación das distintas fases do proceso de concentración poderán realizarse en cada un dos sectores con independencia do outro.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las
disposicións complementarias que requira a execución do presente decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de setembro de mil novecentos noventa e oito.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
8540
ORDE do 1 de setembro de 1998 pola que se amplían os prazos de xustificación dos investimentos realizados ó abeiro da do 1 de xuño de 1998 pola que se convoca e regula o réxime de concesión de axudas para a investigación aplicada e desenvolvemento tecnolóxico, a innovación empresarial, a calidade e a mellora da competitividade dentro da Comunidade Autónoma galega para 1998.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 10/09/1998

A Consellería de Industria e Comercio dictou a Orde do 1 de xuño de 1998 pola que se regula a
concesión de subvencións co obxectivo do auspicio e incentivación de actuacións, así como a prestación de servicios, conducentes á mellora da competitividade empresarial na Comunidade Autónoma de Galicia (DOG nº 114, do 16 de xuño de 1998).
Na citada disposición establécese como requisito indispensable para o libramento de axuda, a presentación da documentación acreditativa do investimento realizado antes do día 31 de outubro de 1998.
Tendo en conta a tardía publicación da devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria do 1 de xuño de 1998, ata o día 30 de novembro de 1998.
Santiago de Compostela, 1 de setembro de 1998.
Antonio Couceiro Méndez
Conselleiro de Industria e Comercio
8242
ORDE do 9 de setembro de 1998 pola que se establece a porcentaxe que cómpre transferir ó Consello da Avogacía Galega e ós colexios de procuradores dos tribunais de Galicia, para atende-los gastos de funcionamento e infraestructura dos servicios de asistencia letrada ó detido, defensa e representación gratuítas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/09/1998

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados e procuradores para a implantación e funcionamento dos servicios de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) nº 1, c) as relativas á indemnización das actuacións correspondentes á defensa por avogado e representación por procurador dos tribunais en quenda de oficio ante os órganos xudiciais con sede en Galicia, e a asistencia letrada ó detido ou preso cando o lugar de custodia estea situado en territorio da Comuni
dade Autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Relacións Laborais.
En uso das súas competencias, a Xunta de Galicia dictou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Relacións Laborais determinará anualmente as cantidades que deberán percibi-los colexios para atende-los gastos derivados do funcionamento e infraestructura colexial que requiren os servicios de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atende-los gastos derivados do funcionamento operativo dos servicios colexiais de asistencia xurídica gratuíta para o ano 1998, fíxase nun oito por cento do importe total devengado durante o ano 1997 polos colexios de avogados e procuradores dos tribunais da Comunidade Autónoma de Galicia, en concepto de asistencia letrada, defensa e representación gratuítas.
Disposición derradeira
Primeira.-Autorízase o director xeral de Xustiza e Administración Local a dicta-las disposicións necesarias para o cumprimento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de setembro de 1998.
Jesús C. Palmou Lorenzo
Conselleiro de Xustiza, Interior e Relacións
Laborais
6677
CORRECCIÓN de erros.-Resolución do 7 de setembro de 1998 pola que se convocan seis bolsas de colaboración para a realización de tarefas de análise e investigación relacionadas co dereito autonómico galego.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/09/1998

Advertida omisión do anexo na citada resolución, publicada no Diario Oficial de Galicia nº 175, do 9 de setembro de 1998, cómpre publica-lo a continuación:
8403
CORRECCIÓN de erros.-Resolución do 11 de setembro de 1998 pola que se publica o acordo do Consello da Xunta de Galicia do 10 de setembro de 1998 que aproba o Plan de racionalización de efectivos do novo edificio administrativo da Xunta de Galicia en Lugo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/09/1998

Advertido erro na devandita resolución, publicada no Diario Oficial de Galicia nº 177, do venres 11 de setembro de 1998, cómpre efectua-la oportuna corrección:
Na páxina 10.142, na columna da dereita, onde di: «Código do posto: EDC994020227001011; Centro: Conservatorio de música», debe dicir: «Código do posto: EDC994040127001006; Centro: Conservatorio de música».
Na páxina 10.147, anexo V, columna dereita, no código di: «PR.C99.10.000.27001.084» e debe dicir: «PR.C99.10.000.27001.072»
8407